The Broccoli Company

The Broccoli Company, tidligere Natures of Scandinavia og Nature's Own, er et svensk nettverksselskap grunnlagt i 1993 av Lars Olof Mürbeck og Magnus Ahlén.

 Konsept 

Produktene som blir omsatt i selskapet er helsekost, kosmetikk og velværeprodukter basert på naturlige ingredienser. For å opprettholde status som salgsrepresentant må man selv kjøpe produkter jevnlig.Jan Arild på bunn, Dagbladet, 14. oktober 2000 «I en kjellerleilighet på Hasle i Oslo sitter Jan Arild Nessjøen. For et halvt år siden skrev han under en distributøravtale. Siden har han brukt rundt 800 kroner hver fjerde uke på kosttilskudd, tannkrem og såper.»

Selskapet har fått kritikk for å fremsette helsepåstander uten vitenskapelig dokumentasjon.Milliardmarknad utan kontroll, Bergens Tidende, 21. mars 2011Cognicore - kosttillskottet som Sahlgrenska kvalitetssäkrar Mats Reimers blogg på Dagens Medicin

Selskapet opplevde en enorm vekst de første årene, og skaffet seg titusenvis av distributører. Konseptet ble særlig populært i Norge, anført av bergenserne Terje Duesund og Ørjan Sæle som begge tjente millioner som distributører. På det meste hadde selskapet 600 000 distributører internasjonalt.

 Etterforskning av Justisdepartementet 

I 1998 innledet Justisdepartementet en etterforskning av Nature's Own. Dette vakte kontrovers ettersom finansminister Gudmund Restads tre døtre var distributører for selskapet- Frykter ikke straff Dagbladet, det samme var tilfelle for stortingsrepresentant Anita Apeltun Sæle.Dette er Sæle-pyramiden Hegnar OnlineKr.F-topp i ulovlig pyramidespill VG Også i Politiet skapte dette sterke reaksjoner.Wegner ut mot pyramidesalg,  Dagsavisen Arbeiderbladet, 7. september 1998 Departementet mente at selskapet drev i strid med lotteriloven, men dette ble avvist av statsadvokaten i Møre og Romsdal. Selskapets eiere og distributører reagerte kraftig på behandlingen fra departementet.Hard kost for Nature's Own-selgere Dagbladet

Justisdepartmentets etterforskning av Nature's Own ble avgjørende for den videre norske lovpraksisen rundt MLM.Fjernet pyramidesalg fra pyramideparagrafen VG

 Telefoni, søksmål og nedtur 

I 2002 ble selskapet PGOne skilt ut av Nature's Own for å drive med mobiltelefoni og bredbånd. PGOne ble senere kjøpt opp av Ventelo.

Samme år ble Nature's Own saksøkt av Fred Thorkildsen som var en av toppselgerne for selskapet.Saksøker Nature's Own E24 Veksten hadde da stagnert og raste kraftig de påfølgende årene.Nature's Own halvert omsetning Networkmarketing.no

På grunn av mye negativ medieoppmerksomhet rundt merkenavnet Nature's Own har selskapet byttet navn til Natures of Scandinavia, og senere igjen til The Broccoli Company.

 Referanser 

 Eksterne lenker 


Kategori:Nettverksselskaper
Kategori:Selskaper innen alternativ behandling
Kategori:Svenske selskaper
Kategori:Etableringer i 1993